শুকতাইল ইউনিয়ন

শুকতাইল ইউনিয়ন বাংলাদেশের ঢাকা বিভাগ-এর গোপালগঞ্জ জেলার এবং গোপালগঞ্জ সদর উপজেলার একটি ইউনিয়ন।http://shuktailup.gopalganj.gov.bd/

ভৌগোলিক অবস্থান
গোপালগঞ্জ জিরোপয়েন্ট থেকে প্রায় ২০ কি.মি. উত্তর পশ্চিমে ৩নং শুকতাইল ইউনিয়ন অবস্থিত। পূর্বে চন্দ্রদিঘলিয়া ইউনিয়ন, পশ্চিমে জালালাবাদ ইউনিয়ন, উত্তরে গোপীনাথপুর ইউনিয়ন এবং দক্ষিণে পাইককান্দি ইউনিয়ন ও মধুমতি নদীর তীর ঘেষে শুকতাইল ইউনিয়ন অবস্থিত। ইউনিয়নের আয়তন ৩,০০০ বর্গ কি.মি.। বর্তমানে সুকতাইল মৌজার এসএ ৩৬৮২, ৩৬৮১ দাগে মোট ১৭ শতাংশ জমির উপর ইউনিয়ন পরিষদ ভবনটি অবস্থিত রয়েছে। ভবনটি পরিত্যক্ত বিধায় ইউনিয়ন পরিষদের কার্যাদী চেয়ারম্যান সাহেবের বাড়ীতে বসিয়া পরিচালিত হচ্ছে।

ভাষা ও সংস্কৃতি
সুকতাইল ইউনিয়নে বাংলা ভাষাভাষী লোক বসবাস করে। এখানকার ভাষা ও সংস্কৃতি অত্যন্ত সমৃদ্ধশালী। এখানে লালন গীতি, পল্লী গীতি, জারি, সারি, ভাটিয়ালি প্রভৃতি সংগীতের চর্চা করা হয়। এখােন বিভিন্ন ধর্মীয় অনুষ্ঠানের সময় বিভিন্ন প্রকার গানের আসরের আয়োজন করা। এখানকার মানুষ খুবই সংগীত প্রিয় এবং সংগীতকে মনে প্রানে ভালবাসে।

 প্রশাসনিক অবকাঠামো 
ইউনিয়ন পরিষদ চেয়ারম্যান– ১জন।
ইউনিয়ন পরিষদ সদস্য– ১২জন।
ইউনিয়ন পরিষদ সচিব– ০১জন।
ইউনিয়ন গ্রাম পুলিশ– ০৯জন।
ইউনিয়ন গ্রাম দফাদার– ০১জন।

গ্রামসমূহ
সুকতাইল ইউনিয়ন মোট ১৩ টি গ্রাম নিয়ে গঠিত।
গ্রাম গুলোর নাম যথাক্রমেঃ  কেকানিয়া, পাইকেরডাঙ্গা, সূচীডাঙ্গা, কুটিবাড়ী, পারচন্দ্রদিঘলীয়া, দঃ সুকতাইল, উঃ সুকতাইল, চরসুকতাইল, বনবাড়ী, তালা, চরতালা, জগারচর, ময়নাপাড়া।

জনসংখ্যা
সর্বমোটঃ ১৩৫৪২জন।
নারী- ৬৮৩৩ জন, পুরুষ- ৬৭০৯ জন।।

তথ্যসূত্র

 বহিঃসংযোগ 

বিষয়শ্রেণী:গোপালগঞ্জ সদর উপজেলা